POROČILO KOMISIJE EVROPSKEMU PARLAMENTU IN SVETU o odhodkih EKJS Sistem zgodnjega opozarjanja št. 1-3/2015 /* COM/2015/0134 final */





KAZALO 1............ Proračunski postopek za EKJS za leto 2015. 3 2............ Namenski prejemki za EKJS. 3 3............ Pripombe k začasnemu izvajanju proračuna EKJS za leto 2015. 4 4............ Izvajanje namenskih prejemkov za EKJS. 6 5............ Sklepne ugotovitve. 6 Priloga 1: Priloga 2: || Proračunski postopek za leto 2015 Začasna poraba odobritev EKJS do 31. januarja 2015 1. Proračunski postopek za EKJS za leto 2015 Ključne številke v zvezi z Evropskim kmetijskim jamstvenim skladom (EKJS) na različnih stopnjah proračunskega postopka so prikazane v preglednici v Prilogi 1. Evropski parlament je proračun EKJS za leto 2015 sprejel 17. decembra 2014. Proračun je vključeval odobritve za prevzem obveznosti in odobritve za plačila v višini 43 455,8 milijona EUR oziroma 43 447,6 milijona EUR za ukrepe kmetijskega trga in za neposredne pomoči. Razlika med odobritvami za prevzem obveznosti in odobritvami za plačila nastane, ker so za nekatere ukrepe, ki jih neposredno izvaja Komisija, uporabljena diferencirana sredstva. Ta se v glavnem nanašajo na ukrepe za promocijo kmetijskih proizvodov, strategijo politike in koordinacijske ukrepe za kmetijstvo. 2. Namenski prejemki za EKJS Na podlagi določb člena 43 Uredbe (ES) št. 1306/2013 o financiranju, upravljanju in spremljanju skupne kmetijske politike so prejemki, ki izvirajo iz finančnih popravkov na podlagi sklepov o potrditvi obračunov in skladnosti, iz nepravilnosti in iz dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi določbami uporabijo za financiranje vseh odhodkov EKJS. Če se del teh prejemkov ne porabi v proračunskem letu, se neporabljeni del samodejno prenese v naslednje proračunsko leto[1]. Proračun za EKJS za leto 2015 vključuje najnovejšo oceno Komisije glede potreb za financiranje predvidenih odhodkov za tržne ukrepe in neposredne pomoči ter ocene namenskih prejemkov, ki naj bi bili zbrani med zadevnim proračunskim letom, in preneseni preostali znesek namenskih prejemkov, ki je ostal iz prejšnjega proračunskega leta. Komisija je v svojem predlogu za odobritve proračunskih sredstev EKJS za leto 2015 upoštevala skupne pričakovane namenske prejemke in za proračun 2015 zahtevala raven odobritev, izračunanih tako, da so bili ocenjeni namenski prejemki odšteti od ocenjenih potreb. Proračunski organ je sprejel proračun EKJS, v katerem je upošteval pričakovane namenske prejemke. Ob pripravi proračuna za leto 2015 so razpoložljivi namenski prejemki po ocenah Komisije znašali 1 768,6 milijona EUR, in sicer: – pričakovani namenski prejemki v proračunskem letu 2015 so bili ocenjeni na 1 438,6 milijona EUR; pričakovani so bili prejemki iz popravkov pri potrditvi skladnosti in prejemki iz nepravilnosti v višini 868,6 milijona EUR oziroma 165 milijonov EUR; prejemki iz dajatev na mleko so bili ocenjeni na 405 milijonov EUR; – pričakovani namenski prejemki, ki naj bi se v proračunsko letu 2015 prenesli iz proračunskega leta 2014, so bili ocenjeni na 330 milijonov EUR. Komisija je v proračunu za leto 2015 te na začetku ocenjene prejemke v višini 1 768,6 milijona EUR namenila sledečim shemam: – 362,4 milijona EUR za operativna sredstva za organizacije proizvajalcev v sektorju sadja in zelenjave, – 106,9 milijona EUR za druge ukrepe v sektorju sadja in zelenjave, – 0,9 milijona EUR za ukrepe skladiščenja posnetega mleka v prahu, – 2,9 milijona EUR za ukrepe skladiščenja masla in smetane, – 50,5 milijona EUR za druge ukrepe v sektorju mleka in mlečnih izdelkov ter – 1 245 milijonov EUR za shemo enotnega plačila. Za te sheme je proračunski organ v skladu s predlogom Komisije sprejel odobrena sredstva. Vsota navedenih odobrenih sredstev in namenskih prejemkov ustreza skupni oceni potreb v višini: – 903,9 milijona EUR je bilo namenjenih za operativna sredstva za organizacije proizvajalcev v sektorju sadja in zelenjave, – 107,6 milijona EUR za druge ukrepe v sektorju sadja in zelenjave, – 0,9 milijona EUR za ukrepe skladiščenja posnetega mleka v prahu, – 2,9 milijona EUR za ukrepe skladiščenja masla in smetane, – 50,6 milijona EUR za druge ukrepe v sektorju mleka in mlečnih izdelkov ter – 29 587 milijonov EUR za shemo enotnega plačila. V Prilogi 2, ki prikazuje začasno izvrševanje proračuna za leto 2015 za obdobje do 31. januarja 2015, proračunska sredstva za člene za sektor sadja in zelenjave, za mleko in mlečne izdelke ter za ločene neposredne pomoči predstavljajo odobrena sredstva za te člene, ki znašajo 836,2 milijona EUR oziroma 77,1 milijona EUR oziroma 37 397 milijonov EUR, pri čemer niso upoštevani zgoraj navedeni namenski prejemki. Če prištejemo prejemke, namenjene tem členom, znašajo skupne odobritve v proračunu za leto 2015 za sektor sadja in zelenjave 1 305,5 milijona EUR, za sektor mleka in mlečnih izdelkov EUR 131,4 milijona EUR ter za ločene neposredne pomoči 38 642 milijonov EUR. 3. Pripombe k začasnemu izvajanju proračuna EKJS za leto 2015 Začasno izvajanje proračuna za obdobje od 16. oktobra 2014 do 31. januarja 2015 je prikazano v Prilogi 2. Primerjano je s sestavo odhodkov na podlagi kazalnika, določenega v skladu z ureditvijo iz člena 28 Uredbe (EU) št. 1306/2013. V nadaljevanju je kratko pojasnilo nekaterih proračunskih členov, pri katerih se kažejo največje razlike med dejansko in pričakovano ravnijo izvajanja proračuna za leto 2015. 3.1. Tržni ukrepi Uporaba odobritev za intervencije na kmetijskih trgih je bila za 107,5 milijona EUR nižja od ravni odobrenih proračunskih sredstev, določene po kazalniku z dne 31. januarja 2015. To razhajanje je neto učinek poteka izvrševanja, predvsem v sektorjih sadja in zelenjave ter vina. 3.1.1. Sadje in zelenjava (+ 17 milijonov EUR v primerjavi z odobrenimi sredstvi) Pri odobrenih sredstvih je ta raven izvajanja predvsem posledica odhodkov za operativna sredstva za shemo organizacij proizvajalcev in druge ukrepe v sektorju sadja in zelenjave, ki se financirajo z odobrenimi proračunskimi sredstvi in namenskimi prejemki za to shemo v proračunu za leto 2015 (opomba: za podrobnosti glej točko 2 zgoraj). Raven izvajanja je posledica uporabe kazalnika za obdobje do 31. januarja 2015 za odobrena proračunska sredstva, ki ne vključujejo namenskih prejemkov za ta sektor. Opomba * v preglednici začasnega izvrševanja v Prilogi 2 kaže, kakšno bi bilo stanje, če bi se kazalnik z dne 31. januarja 2015 uporabil za skupne odobritve, predvidoma na voljo za financiranje tega člena. Kot je navedeno v točki 2, skupno financiranje, predvidoma na voljo za ta člen, sestavljajo odobrena proračunska sredstva v višini 836,2 milijona EUR in namenski prejemki za ta člen, ocenjeni na 469,3 milijona EUR. Če bi kazalnik uporabili za skupna sredstva v višini 1 305,5 milijona EUR, predvidoma na voljo za ta člen, bi bila poraba premajhna za –63 milijonov EUR. To je posledica počasnejše porabe sredstev v vseh shemah, ki se financirajo v okviru tega člena. Opozoriti je treba, da hitrosti porabe proračunskih odobritev za krizne ukrepe ni bilo mogoče zanesljivo oceniti in verjetno odstopa od triletne povprečne sestave porabe, ki je osnova za kazalnik za ta člen. Trenutno ta položaj velja za začasen, izvrševanje tega člena pa pristojne službe Komisije skrbno spremljajo. 3.1.2. Proizvodi sektorja za pridelavo grozdja (–130,8 milijona EUR) Takšna premajhna poraba je posledica počasnejšega plačevanja držav članic v primerjavi s sestavo odhodkov uveljavljenega kazalnika za nacionalne vinogradniške programe. Po zdajšnjih ocenah naj bi bilo stanje začasno. 3.2. Neposredne pomoči Poraba odobritev za neposredne pomoči je bila v primerjavi z vrednostmi kazalnika z dne 31. januarja 2015 večja za 650,8 milijona EUR. 3.2.1. Ločene neposredne pomoči (+691,7 milijona EUR glede na odobrena sredstva) Pri odobrenih sredstvih je ta raven izvajanja predvsem posledica odhodkov za shemo enotnega plačila, ki se financira z odobrenimi proračunskimi sredstvi in namenskimi prejemki za to shemo v proračunu za leto 2015 (opomba: za podrobnosti glej točko 2 zgoraj). Ta raven izvajanja je posledica uporabe kazalnika za obdobje do 31. januarja 2015 za odobrena proračunska sredstva, ki ne vključujejo namenskih prejemkov za ta člen. Opomba * v preglednici začasnega izvrševanja v Prilogi 2 kaže, kakšno bi bilo stanje, če bi se kazalnik z dne 31. januarja 2015 uporabil za skupne odobritve, predvidoma na voljo za financiranje sektorja ločenih neposrednih pomoči. Kot je navedeno v točki 2, skupno financiranje, predvidoma na voljo za ločene neposredne pomoči, sestavljajo odobrena proračunska sredstva v višini 37 397 milijonov EUR in namenski prejemki za ločene neposredne pomoči, ocenjeni na 1 245 milijonov EUR. Če bi kazalnik uporabili za skupna sredstva v višini 38 642 milijonov EUR, predvidoma na voljo za ločene neposredne pomoči, bi bila poraba premajhna za –488,8 milijona EUR. To razhajanje v ravni izvajanja proračuna za ločene neposredne pomoči je v glavnem posledica pospešenih plačil za shemo enotnega plačila v prvih dveh mesecih leta (v primerjavi s podobnim obdobjem v predhodnih treh letih) in začasne upočasnitve v januarju. Glede na napovedi držav članic se v prihajajočih mesecih pričakuje pospešitev izvrševanja. Komisija za zdaj pričakuje, da bodo razpoložljive odobritve in namenski prejemki zadostovali za potrebe po financiranju tega člena. 3.2.2. Druge neposredne pomoči (–40,9 milijona EUR) Ta premajhna poraba odobrenih sredstev za druge neposredne pomoči v primerjavi s sestavo odhodkov uveljavljenega kazalnika z dne 31. januarja 2015 je v glavnem posledica počasnejšega plačevanja za posebno podporo na podlagi člena 68 – ločene neposredne pomoči. Po zdajšnjih ocenah naj bi bilo stanje začasno. 3.3. Revizija odhodkov za kmetijstvo (–16,9 milijona EUR) Poleg neposrednih odhodkov za spremljanje in preventivne ukrepe ter odhodkov za finančne popravke v korist držav članic v skupni višini 26,8 milijona EUR je proračun za leto 2015 vključeval ocenjena plačila za poravnavo sporov v višini 60,5 milijona EUR. Pri določanju sestave odhodkov za poravnavo sporov se je ob odsotnosti ugotovljene sestave izvrševanja v preteklosti predpostavljalo, da bi države članice te zneske plačevale enakomerno skozi leto. Vendar do 31. januarja 2015 države članice še niso izvedle nobenega takega plačila. Posledično je bila poraba za to poglavje proračuna za leto 2015 glede na vrednost kazalnika premajhna. Za zdaj to stanje velja za začasno in se pričakuje izvršitev proračuna v celoti. 4. Izvajanje namenskih prejemkov za EKJS Preglednica v Prilogi 2 prikazuje, da so bili do 31. januarja 2015 zbrani namenski prejemki v višini 995,6 milijona EUR, in sicer: – prejemki, ki izvirajo iz popravkov na podlagi sklepov o potrditvi obračunov in skladnosti, so znašali 179 milijonov EUR, pri čemer se do konca proračunskega leta pričakujejo še precejšnji zneski; – prejemki, ki izvirajo iz nepravilnosti, so znašali 68 milijonov EUR, pri čemer se do konca proračunskega leta pričakujejo še dodatni zneski, in – do zdaj so bili zbrani vsi prejemki iz dajatev za mleko, ki znašajo približno 407,3 milijona EUR. Nazadnje, namenski prejemki, preneseni v leto 2015 iz leta 2014, so znašali 341,3 milijona EUR. Tako znesek namenskih prejemkov, ki so na voljo za financiranje odhodkov EKJS, 31. januarja 2015 znaša 995,6 milijona EUR z dodatnimi precejšnjimi zneski na novo zbranih namenskih prejemkov iz sklepov o potrditvi obračunov in skladnosti ter iz nepravilnosti, ki se pričakujejo do konca proračunskega leta. 5. Sklepne ugotovitve Začasno izvrševanje odobrenih proračunskih sredstev EKJS za leto 2015 za obdobje do 31. januarja 2015 kaže, da so mesečna povračila državam članicam za približno 526,5 milijona EUR presegla na kazalniku utemeljeno sestavo odhodkov za izvrševanje proračuna. Na voljo so že namenski prejemki v višini 995,6 milijona EUR, v letu 2015 pa naj bi se zbrali še dodatni zneski. Komisija meni, da bodo namenski prejemki, ki bodo na voljo do konca leta, zadostovali za financiranje nekaterih postavk za sektorja sadja in zelenjave ter mleka in mlečnih izdelkov ter sheme enotnega plačila, kakor je bilo prvotno predvideno ob pripravi proračuna za leto 2015. [1] Člen 14 Uredbe (EU, Euratom) št. 966/2012 Evropskega Parlamenta in Sveta o finančnih pravilih, ki se uporabljajo za splošni proračun Unije, določa, da se notranji namenski prejemki lahko prenesejo samo za eno leto. Zato se za dobro upravljanje proračuna ti namenski prejemki na splošno uporabijo najprej, pred odobrenimi sredstvi zadevnega proračunskega člena.